[bookmark: _Toc126980359]3.  Προσδιορισμός βαρέων μετάλλων σε στραγγίσματα ΧΥΤΑ 

Σκοπός: Σκοπός της παρούσας εργαστηριακής άσκησης είναι ο προσδιορισμός του διαλυμένου εξασθενούς χρωμίου σε στραγγίσματα ΧΥΤΑ.

Θεωρητικό μέρος
Όπως έχει αποδειχθεί από πολλές μελέτες, τα στραγγίσματα που παράγονται σε χώρους υγειονομικής ταφής αστικών απορριμμάτων και ακόμη περισσότερο επικινδύνων αποβλήτων περιέχουν σημαντικές ποσότητες βαρέων μετάλλων (Πίνακας 1). Το γεγονός αυτό επισημαίνει την ύπαρξη μεγάλου κινδύνου στην περίπτωση διαφυγής των στραγγισμάτων από το ΧΥΤΑ και τη μεταφορά τους στο έδαφος και τα υπόγεια ύδατα.

	Μελέτη
	1
	2
	3
	4
	5
	6
	7
	8
	9
	10
	11

	Βαρέα μέταλλα
	
	
	
	
	
	
	
	
	
	
	

	Cd
	0,006
	0,005
	0,006
	0,0002
	0,0004
	0,0003
	0,0036
	0,002-0,008
	0,0002-0,018
	<0,01-0,04
	0,005

	Ni
	0,130
	0,17
	0,05
	0,028
	0,084
	0,054
	0,062
	0,01-0,08
	0,0036-0,348
	<0,01-0,1
	-

	Zn
	0,67
	0,6
	2,2
	0,2
	0,36
	0,085
	5,31
	0,003-0,011
	0,05-9
	<0,01-0,47
	5

	Cu
	0,07
	0,065
	0,04
	0,002
	0,007
	0,034
	0,002
	-
	0,004-0,27
	<0,02-0,17
	1,3

	Pb
	0,07
	0,09
	0,02
	<0,005
	<0,005
	0,056
	0,188
	0,016-0,067
	0,005-0,019
	<0,04-0,13
	0

	Cr
	0,08
	0,28
	0,01
	0,003
	0,016
	0
	0,002
	0,033-0,085
	0,005-1,62
	<0,01-0,05
	0,1


Πίνακας 3-1: Συγκεντρώσεις βασικών βαρέων μετάλλων σε στραγγίσματα ΧΥΤΑ σε mg/L.

Ένα από τα πλέον σημαντικά και επικίνδυνα βαρέα μέταλλα που περιέχονται στα στραγγίσματα ΧΥΤΑ είναι το χρώμιο (Cr). Το χρώμιο (Cr) είναι το πρώτο στοιχείο της Ομάδας VIB του περιοδικού πίνακα, έχει ατομικό αριθμό 24, ατομικό βάρος 51,99 και σθένη από 1 έως 6. 
Η μέση περιεκτικότητα χρωμίου στον εξωτερικό φλοιό της γης είναι 122 ppm, ενώ σε εδάφη το χρώμιο κυμαίνεται από 11 έως 22 ppm. Στα ποτάμια η συγκέντρωσή του κυμαίνεται περίπου στο 1 μg/L και στα υπόγεια νερά περίπου 100 μg/L. Το χρώμιο είναι δυνατόν να υπάρχει στο νερό τόσο υπό την τρισθενή όσο και υπό την εξασθενή μορφή του, παρόλο που στην τρισθενή κατάστασή του σπάνια συναντάται στο πόσιμο νερό. Σε φυσικά ύδατα το τρισθενές χρώμιο υπάρχει ως Cr+3, Cr(OH)2+, Cr(OH)2+ και Cr(OH)4-. Στην εξασθενή του μορφή το χρώμιο υπάρχει ως CrO42- και ως Cr2O72-. Το τρισθενές χρώμιο παρουσιάζει την τάση να σχηματίζει ισχυρά σύμπλοκα με αμίνες και απορροφάται από αργιλικά ορυκτά. 
Το χρώμιο χρησιμοποιείται σε κράματα μετάλλων, στην γαλβανοπλαστική και σε χρωστικές ύλες. Επίσης, χρωμικά άλατα προστίθενται συχνά στο νερό ψύξης για έλεγχο του φαινομένου της διάβρωσης. 
Το χρώμιο θεωρείται μη απαραίτητο στοιχείο για τα φυτά, αλλά απαραίτητο ιχνοστοιχείο (υπό την τρισθενή μορφή του) για τα ζώα και γενικά για τους ζώντες οργανισμούς. Τα εξασθενή συστατικά έχουν αποδειχτεί καρκινογόνα κατά την εισπνοή τους και διαβρωτικά ως προς το δέρμα. Συγκεκριμένα έχει διαπιστωθεί ότι το εξασθενές χρώμιο προκαλεί καρκίνο, δηλητηρίαση και γενικότερα ανωμαλίες εάν απορροφηθεί από τον οργανισμό, έρθει σε επαφή με το δέρμα ή το εισπνεύσουμε. Κάποια από τα προβλήματα που δημιουργεί είναι ηπατίτιδα, νεφρίτιδα, ανωμαλίες στην όσφρηση, καρκίνο των πνευμόνων, κλπ.
Οι οδηγίες που αφορούν στη μέγιστη συγκέντρωση του χρωμίου σε φυσικά νερά σχετίζονται άμεσα με την σκληρότητα και την αλκαλικότητα του νερού (π.χ. όσο πιο μαλακό είναι το νερό, τόσο μικρότερο είναι το επιτρεπτό όριο συγκέντρωσης του χρωμίου). Ο οργανισμός των Ηνωμένων Εθνών που ασχολείται με την ποιότητα του φαγητού και τη γεωργία προτείνει ως μέγιστο επίπεδο χρωμίου σε νερό άρδευσης την τιμή των 100 μg/L. Η ΕΡΑ ορίζει την ίδια τιμή ως τη μέγιστη επιτρεπτή συγκέντρωση χρωμίου στο πόσιμο νερό. 

Πειραματικό μέρος

Χρησιμοποιούμενη μέθοδος προσδιορισμού
Η χρωματομετρική μέθοδος είναι πολύ χρήσιμη για τον προσδιορισμό του εξασθενούς χρωμίου σε όλα τα φυσικά ή επεξεργασμένα νερά που περιέχουν συγκεντρώσεις από 100 έως 1000 μg/L. Το παραπάνω εύρος τιμών είναι δυνατόν να αυξηθεί με κατάλληλη αραίωση του δείγματος ή με χρήση κυψελίδων μεγαλύτερου πάχους από 1cm. 
Αν είναι επιθυμητός ο προσδιορισμός του διαλυμένου μόνο μετάλλου, το δείγμα διηθείται από φίλτρο διαμέτρου πόρων 0,45μm αμέσως μετά τη λήψη του και οξινίζεται με πυκνό νιτρικό οξύ (HNO3) μέχρι το pH του να έχει τιμή μικρότερη από 2. Αν είναι επιθυμητός ο προσδιορισμός μόνο του διαλυμένου εξασθενούς χρωμίου, ρυθμίζεται το pH του διηθήματος στην τιμή 8 (ή και παραπάνω) χρησιμοποιώντας υδροξείδιο του νατρίου (NaOH) 1N και διατηρείται στο ψυγείο. Αν είναι επιθυμητός ο προσδιορισμός του ολικού χρωμίου το δείγμα οξινίζεται χωρίς να διηθηθεί την ώρα της λήψης του με πυκνό οξύ (HNO3) μέχρι το pH του να έχει τιμή μικρότερη από 2. Τέλος, αν θέλουμε να προσδιορίσουμε το ολικό εξασθενές χρώμιο ρυθμίζεται το pH του δείγματος (χωρίς διήθηση) στην τιμή 8 (ή και παραπάνω) χρησιμοποιώντας υδροξείδιο του νατρίου (NaOH) 1N και διατηρείται στο ψυγείο.

Χρωματομετρική μέθοδος
Με τη μέθοδο αυτή προσδιορίζεται μόνο το εξασθενές χρώμιο (Cr+6). Για το λόγο αυτό, αν είναι επιθυμητός ο προσδιορισμός του ολικού χρωμίου μετατρέπεται όλο το χρώμιο του δείγματος σε εξασθενές χρώμιο με οξείδωση, χρησιμοποιώντας υπερμαγγανικό κάλιο (KMnO4) (Σημείωση: η παραπάνω διαδικασία οξείδωσης είναι δυνατόν να μην επιτύχει 100% μετατροπή του ολικού χρωμίου σε εξασθενές χρώμιο. Για πλήρη μετατροπή και προσδιορισμό του ολικού χρωμίου το δείγμα προεπεξεργάζεται κατάλληλα). Για να προσδιοριστεί το ολικό χρώμιο το δείγμα πρέπει να επεξεργαστεί με μίγμα θειικού και νιτρικού οξέος και στη συνέχεια να οξειδωθεί με KMnO4 πριν αντιδράσει με το διφαινυλοκαρβαζίδιο. 
Το εξασθενές χρώμιο προσδιορίζεται χρωματο-μετρικά από την αντίδρασή του με διφαινυλοκαρβαζίδιο σε όξινο διάλυμα. Από την αντίδραση αυτή δημιουργείται ένα κόκκινο-βιολετί σύμπλοκο άγνωστης σύστασης. Η αντίδραση με το διφαινυλοκαρβαζίδιο είναι σχεδόν ειδικευμένη για το χρώμιο. Το εξασθενές μολυβδένιο και τα άλατα υδραργύρου είναι δυνατόν να αντιδράσουν σχηματίζοντας το ίδιο χρώμα, αλλά η έντασή του θα είναι πολύ μικρή σε σχέση με εκείνη που οφείλεται στην παρουσία του χρωμίου στην συγκεκριμένη τιμή pH. Επίσης, είναι δυνατόν να έχουμε παρεμβολή από την παρουσία υψηλών ποσοτήτων βαναδίου (σε συγκέντρωση 10 φορές μεγαλύτερη από εκείνη του χρωμίου), καθώς επίσης και σιδήρου (σε συγκέντρωση μεγαλύτερη από 1mg/L).


Όργανα και υλικά
1. Φασματοφωτόμετρο (με μήκος διαδρομής φωτός 1cm ή και μεγαλύτερου)
2. Διάλυμα χρωμίου: διάλυση 141,4mg K2Cr2O7  σε νερό και αραίωση στα 100ml (1ml περιέχει 500μg Cr)
3. Πρότυπο διάλυμα χρωμίου: αραίωση 1ml διαλύματος χρωμίου στα 100ml (1ml περιέχει 5μg Cr)
4. Θεικό οξύ 0,2Ν (Η2SO4): αραιώση 17ml Η2SO4 6Ν σε 500ml
5. Διάλυμα διφαινυλοκαρβαζιδίου: διάλυση 250mg διφαινυλοκαρβαζιδίου σε 50ml ακετόνης (αποθήκευση σε καφέ δοχείο και απόρριψη μόλις αποχρωματιστεί)
6. Πυκνό φωσφορικό οξύ (Η3ΡΟ4)
7. Υδροξείδιο του νατρίου 1Ν (ΝαΟΗ): διάλυση 40g ΝαΟΗ σε 1L νερό (αποθήκευση σε πλαστικό μπουκάλι)

Πειραματική διαδικασία
1. Τοποθετείστε ποσότητες 0-2-5-10-15 και 20 ml του πρότυπου διαλύματος χρωμίου (5 μg/ml) σε 6 ογκομετρικές των 100 ml, έτσι ώστε να μεταφερθούν συγκεκριμένες ποσότητες χρωμίου (0-5-12,5-25-37,5-50μg).
2. Προσθέστε 0,250 ml Η3ΡΟ4 Αραιώστε τα διαλύματα μέχρι τα 100ml και ανακινείστε.
3. Μεταφέρετε 5 ml δ/τος  σε δοκιμαστικό σωλήνα και ρυθμίστε το pH των διαλυμάτων στο 1 ± 0,3 χρησιμοποιώντας διάλυμα Η2SO4 0,2Ν, διάλυμα NaOH 1Μ.
4. Προσθέστε 0,2 ml διαλύματος διφαινυλοκαρβαζιδίου, ανακινείστε και αφήστε να αναπτυχθεί το χρώμα για 5 με 10 λεπτά. 
5. Μετρήστε την απορρόφηση των διαλυμάτων στα 540 nm, χρησιμοποιώντας απιονισμένο νερό για το μηδενισμό του φασματοφωτόμετρου. 
6. Σε μια συγκεκριμένη ποσότητα δείγματος (50 ml) προσθέστε 0,125 ml Η3ΡΟ4. 
7. Μεταφέρετε 5 ml δ/τος  σε δοκιμαστικό σωλήνα και ρυθμίστε το pH των διαλυμάτων στο 1 ± 0,3 χρησιμοποιώντας διάλυμα Η2SO4 0,2Ν ή διάλυμα NaOH 1Μ.
8. Προσθέστε 0,1 ml διαλύματος διφαινυλοκαρβαζιδίου, ανακινείστε και αφήστε να αναπτυχθεί το χρώμα για 5 με 10 λεπτά. 
9. Μετρήστε την απορρόφηση του διαλύματος στα 540 nm, χρησιμοποιώντας νερό για το μηδενισμό του φασματοφωτόμετρου. 

* Αν τα διαλύματα είναι θολά μετά την αραίωσή τους στα 100ml, μετρήστε την απορρόφησή τους πριν την προσθήκη του διφαινυλοκαρβαζιδίου και αφαιρέστε την από την τελική μετρούμενη απορόφησή τους.


Ζητούμενα
1) Κατασκευή καμπύλης βαθμονόμησης.
Από τις μετρήσεις της απορρόφησης των πρότυπων διαλυμάτων γνωστής συγκέντρωσης εξασθενούς χρωμίου κατασκευάστε το διάγραμμα της απορρόφησης συναρτήσει της συγκέντρωσης (καμπύλη αναφοράς). Από το διάγραμμα θα προκύψει μια ευθεία της μορφής y = αx (θεωρητική μορφή εξίσωσης του νόμου των Beer-Lambert).

2) Από την ευθεία αναφοράς που κατασκευάσατε προσδιορίστε τη συγκέντρωση των άγνωστων δειγμάτων (4 δείγματα).  (Προσοχή στις μονάδες )

3)  Η δειγματοληψία είναι αξιόπιστη (επαρκούν  4 δείγματα) για να έχουμε ένα συμπέρασμα με ακρίβεια 90%  εάν το πεδίο είναι ρυπασμένο (δηλ. συγκεντρώσεις πάνω από επιτρεπόμενο νομοθετικό όριο)? Το διάστημα εμπιστοσύνης που προκύπτει είναι εντός των νομοθετικών ορίων για εξασθενές χρώμιο (100 ppb)? Ποιον θα ήταν ο κατάλληλος αριθμός δειγμάτων?


Βήματα εργασίας για το ερώτημα αυτό:
Θέλουμε να εκτιμήσουμε εάν το 90% των δειγμάτων είναι μέσα στα επιτρεπτά  όρια.
·  Εφόσον προσδιορίσατε την συγκέντρωση εξασθενούς χρωμίου σε 4 άγνωστα δείγματα που συλλέχθηκαν από το πεδίο,  
·  Υπολογίστε τον μέσο όρο συγκεντρώσεων (mean).
·  Υπολογίστε την διακύμανση Sample variance
[image: ]
(Σε μια ιδανική κατανομή των δεδομένων,  η διακύμανση θα είναι μικρότερη από τη μέση τιμή. Εάν η διακύμανση σας είναι μεγαλύτερη από την μέση τιμή, ο μετασχηματισμός των  δεδομένων μπορεί να είναι αναγκαίος για  να προσδιοριστεί εάν η κατανομή των αποτελεσμάτων σας (συγκεντρώσεων) είναι στατιστικά «κανονική». Εσείς μην χρησιμοποιήσετε μετασχηματισμό δεδομένων. )

· Υπολογίστε την τυπική απόκλιση [image: ]
· Υπολογίστε το τυπικό  σφάλμα
[image: ]
· Υπολογίστε το διάστημα εμπιστοσύνης [άνω(+) και κάτω(-) όριο] για α=0,10 (90% πιθανότητα)
[image: ]
· Συγκρίνετε το άνω και κάτω όριο με το Νομοθετικό Επιτρεπόμενο όριο για Εξασθενές Χρώμιο.
· Ποιος θα ήταν ο κατάλληλος αριθμός δειγμάτων?  [image: ] 
· Τιμές κατανομής student-t
[image: ]
 Σχόλιο:
Στο ερώτημα αυτό εάν όλα τα άγνωστα έχουν συγκεντρώσεις <100ppb, δεν υπάρχει αβεβαιότητα (το πεδίο είναι καθαρό), και ο αριθμός των δειγμάτων που πρέπει να πάρουμε είναι μικρός . Το ίδιο ισχύει εάν όλα τα άγνωστα έχουν συγκεντρώσεις >100ppb, πάλι δεν υπάρχει αβεβαιότητα (το πεδίο είναι ρυπασμένο) και ο αριθμός των δειγμάτων είναι μικρός. Εάν όμως 2 από τα άγνωστα δείγματα έχουν συγκέντρωση <100ppb και τα άλλα 2 έχουν συγκέντρωση>100ppb, τότε δεν μπορούμε να αποφανθούμε με βεβαιότητα εάν το πεδίο είναι ρυπασμένο ή όχι και χρειαζόμαστε μεγαλύτερο αριθμό δειγμάτων. Στην πράξη βέβαια θα πρέπει πάντα να συνυπολογίζουμε και το μέγεθος της έκτασης στην οποία αναφερόμαστε προκειμένου να καταλήξουμε στον επαρκή αριθμό δειγμάτων για μια αξιόπιστη δειγματοληψία.

4) Αν διαρρεύσουν 100L από ένα δείγμα στραγγισμάτων (από τα άγνωστα δείγματα που μετρήσατε στο εργαστήριο χρησιμοποιήστε  αυτό με την μεγαλύτερη συγκέντρωση),  σε έναν υδροφορέα όγκου 5.000 m3 και πορώδους 0,55 υπολογίστε την συγκέντρωση χρωμίου που δύναται να παρατηρηθεί. Είναι επιτρεπτή;
Βοήθεια: χρησιμοποιήστε τον νόμο αραίωσης όπου τα 100 λίτρα στραγγισμάτων θα διοχετευθούν στον όγκο του υδροφορέα 5.000m3. Συγκρίνετε με τα νομοθετικά όρια.


5)  Επιλέξτε το σωστό και συμπληρώστε τα κενά στις παρακάτω προτάσεις.
· Το χρώμιο είναι μέταλλο/αμέταλλο. Επομένως είναι καλός/κακός αγωγός της θερμότητας και του ηλεκτρισμού.
· Η επικίνδυνη μορφή του χρωμίου  είναι το ______σθενές χρώμιο, που έχει την τάση να σχηματίζει ευδιάλυτα άλατα και να βρίσκεται στο νερό. Η ______σθενής μορφή του χρωμίου σχηματίζει συνήθως αδιάλυτες ενώσεις που καθιζάνουν και έτσι το βρίσκουμε σε μεγάλες συγκεντρώσεις στο έδαφος/νερό.
· Εάν διαφύγουν στραγγίσματα με χρώμιο από ΧΥΤΑ μπορεί/ δεν μπορεί να ______________το έδαφος ή τον υδροφόρο ορίζοντα.
· Προσθήκη χρωμίου στον χάλυβα ή αλλιώς ονομαζόμενος ___________, που είναι κράμα κυρίως Fe-_____, έχει ως αποτέλεσμα την δημιουργία____________ χάλυβα με καλή/κακή αντοχή στην διάβρωση και στην οξείδωση/αναγωγή.
· Το  _________σθενές χρώμιο δεν είναι επικίνδυνο αλλά αντίθετα είναι απαραίτητο ιχνοστοιχείο για τους ζωντανούς οργανισμούς αφού ενεργοποιεί τον μεταβολισμό της ινσουλίνης.
· Το _________σθενές χρώμιο είναι τοξική ουσία και εν δυνάμει καρκινογόνος.
· Το ________σθενές χρώμιο απαντάται πολύ σπάνια στη φύση και οι αυξημένες συγκεντρώσεις του σε νερά δεν είναι/είναι αποτέλεσμα ανθρωπογενούς δραστηριότητας. Απόβλητα από διάφορες βιομηχανίες και βιοτεχνίες όπως__________________, ________________, ______________ μπορεί να περιέχουν επικίνδυνο ___________σθενές χρώμιο.
· Για να απομακρύνουμε το ______σθενές χρώμιο από νερά ποταμών, θα μπορούσαμε να κάνουμε αναγωγή/οξείδωση του _____σθενούς χρωμίου σε ______σθενές και να το απομακρύνουμε με κατακρήμνιση.

6) Αναφέρετε σύντομα κάποιες χρήσεις του εξασθενούς χρωμίου και παρουσιάστε στοιχεία επικινδυνότητας. Αναφέρετε κάποιο γνωστό πρόβλημα ρύπανσης από εξασθενές χρώμιο  (στην Ελλάδα ή αλλού) και προτείνετε τρόπους απομάκρυνσης του από έδαφος ή νερό.

